pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​รัฐเอาจริง! เดินหน้าปราบปรามสินค้าละเมิดลิขสิทธิ์
วันพฤหัสบดีที่ 21 กุมภาพันธ์ 2562
​รัฐเอาจริง! เดินหน้าปราบปรามสินค้าละเมิดลิขสิทธิ์
--
ปี 2561 ประเทศไทยได้รับการปรับสถานะจากบัญชีประเทศที่ต้องจับตามองเป็นพิเศษ หรือ Priority Watch List (PWL) ในเรื่องการละเมิดทรัพย์สินทางปัญญา เป็นบัญชีประเทศที่ต้องจับตามอง หรือ Watch List (WL) ภายใต้กฎหมายการค้าสหรัฐฯ ถือว่าเป็นข่าวดี
แต่ปัญหาการขายสินค้าละเมิดทรัพย์สินทางปัญญาก็ยังคงปรากฏให้เห็นอยู่ ดังนั้น ประเทศต่าง ๆ โดยเฉพาะสหรัฐฯ จึงใช้เป็นข้ออ้างในการออกมาตรการกีดกันทางการค้ากับประเทศไทย
เพื่อแก้ไขปัญหานี้อย่างเด็ดขาดและจริงจัง รัฐบาลจึงได้มอบหมายให้หน่วยงานที่เกี่ยวข้อง เช่น กองอํานวยการรักษาความมั่นคงภายในราชอาณาจักร สํานักงานตํารวจแห่งชาติ กองทัพบก กระทรวงมหาดไทย กระทรวงดิจิทัลเพื่อเศรษฐกิจและสังคม กรมสอบสวนคดีพิเศษ กรมศุลกากร สํานักงานป้องกันและปราบปรามการฟอกเงิน เร่งป้องกันและปราบปรามการละเมิดทรัพย์สินทางปัญญาอย่างจริงจังและต่อเนื่องทั้งในสถานที่จําหน่ายและเว็บไซต์ รวมทั้งตัดช่องทางการลําเลียงสินค้าที่ผิดกฎหมายเหล่านี้
หลังจากที่คณะกรรมาธิการยุโรป (European Commission: EC) ได้เผยแพร่รายงานการเฝ้าระวังเรื่องการละเมิดทรัพย์สินทางปัญญา (Counterfeit and Piracy Watch List) เป็นครั้งแรกเมื่อปลายปีที่แล้ว เพื่อป้องปรามการละเมิดทรัพย์สินทางปัญญากับประเทศนอกสหภาพยุโรป (อียู) โดยในรายงานดังกล่าวระบุถึงสถานการณ์การละเมิดทรัพย์สินทางปัญญานอกสหภาพยุโรปกว่า 20 ประเทศ
โดยเว็บไซต์ที่พบการจําหน่ายสินค้าละเมิดทรัพย์สินทางปัญญา เช่น Bukalapak (อินโดนีเซีย) EVO Company Group (รัสเซีย) Naver (เกาหลีใต้) Snapdeal (อินเดีย) Xxjcy (จีน) รวมถึง Lazada ซึ่งเป็นเว็บไซต์ขายสินค้าออนไลน์สัญชาติเยอรมันรายใหญ่ในไทย ที่มีสินค้าละเมิดเครื่องหมายการค้า เช่น สินค้ากีฬา อุปกรณ์ตกแต่งรถยนต์ สินค้าแบรนด์เนม ทั้งเสื้อผ้า เครื่องนุ่งห่ม เครื่องประดับ รวมอยู่ด้วย
นอกจากนี้ ยังระบุถึงตลาดที่เป็นสถานที่จําหน่ายสินค้าละเมิดทรัพย์สินทางปัญญาในไทย ซึ่งที่ผ่านมาเจ้าหน้าที่ได้ระดมกวาดล้างอย่างต่อเนื่อง คือ ศูนย์การค้ามาบุญครอง (MBK Center) และตลาดกลางคืนที่ถนนพัฒน์พงษ์ ตลาดจตุจักร หาดป่าตอง ถนนคนเดินในหมู่บ้านชาวประมง และถนนคนเดิน หาดละไม เกาะสมุย ตลาดโรงเกลือ จ.สระแก้ว และศูนย์การค้าไมค์ ชอปปิ้งมอลล์ พัทยา
ปัญหาการละเมิดทรัพย์สินทางปัญญานี้ อาจส่งผลกระทบต่อภาพลักษณ์ด้านการค้าการลงทุนของประเทศ และความเชื่อมั่นของผู้บริโภค
หากการป้องกันและปราบปรามการละเมิดทรัพย์สินทางปัญญาเกิดผลอย่างเป็นรูปธรรม ก็จะช่วยให้ประเทศไทยสามารถชี้แจงถึงประสิทธิภาพของการทํางานต่อสหภาพยุโรป เพื่อให้หลุดพ้นจากรายชื่อกลุ่มประเทศที่น่ากังวลเกี่ยวกับการบังคับใช้สิทธิในทรัพย์สินทางปัญญาน้อย (Priority 3) ต่อไป
สําหรับรายชื่อประเทศที่มีการบังคับใช้สิทธิในทรัพย์สินทางปัญญาน้อย (Priority 3) ตามหลักเกณฑ์ของสหภาพยุโรป คือ บราซิล เอกวาดอร์ มาเลเซีย เม็กซิโก ฟิลิปปินส์ ไทย และสหรัฐอเมริกา
แม้ว่ารัฐบาลจะเพิ่มความเข้มข้นในการบังคับใช้กฎหมาย เพื่อป้องกันและปราบปรามการละเมิดทรัพย์สินทางปัญญาแล้ว ประชาชนทุกคนจะต้องไม่ซื้อ ไม่ขาย ไม่ใช้สินค้าที่ละเมิดทรัพย์สินทางปัญญาอย่างเด็ดขาด และหากพบเห็นการขายสินค้าที่ผิดกฎหมายขอให้แจ้งเบาะแสแก่เจ้าหน้าที่ เพื่อให้ปัญหานี้หมดไปจากประเทศไทย ช่วยสร้างความยั่งยืนทางเศรษฐกิจ และส่งเสริมภาพลักษณ์ที่ดีให้แก่บ้านเมือง
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดอุตสาหกรรม สั่งตรวจสอบโรงงานในพื้นที่เสี่ยง ยันไม่พบทำให้เกิดฝุ่นละอองเกินค่ามาตรฐาน กำชับให้ความสำคัญปัญหามลพิษขั้นสุด
วันศุกร์ที่ 18 มกราคม 2562
ปลัดอุตสาหกรรม สั่งตรวจสอบโรงงานในพื้นที่เสี่ยง ยันไม่พบทําให้เกิดฝุ่นละอองเกินค่ามาตรฐาน กําชับให้ความสําคัญปัญหามลพิษขั้นสุด
ปลัดอุตสาหกรรม สั่งตรวจสอบโรงงานในพื้นที่เสี่ยง ยันไม่พบทําให้เกิดฝุ่นละอองเกินค่ามาตรฐาน กําชับให้ความสําคัญปัญหามลพิษขั้นสุด
นายพสุ โลหารชุน ปลัดกระทรวงอุตสาหกรรม กล่าวถึงกรณี “เพจหมอแล็บแพนด้า”@MTlikesara ลงเผยแพร่ข้อมูลที่คลาดเคลื่อนว่า ภาคอุตสาหกรรมโรงงานเป็นแหล่งกําเนิดต้นเหตุของฝุ่นละออง PM 2.5 กว่า 30% นั้น จากผลการศึกษาของกรมควบคุมมลพิษ (โครงการศึกษาแหล่งกําเนิดและแนวทางการจัดการฝุ่นละอองขนาดไม่เกิน 2.5 ไมครอนในพื้นที่กรุงเทพฯ และปริมณฑล กรมควบคุมมลพิษ พ.ศ.2561) พบว่าฝุ่นละอองส่วนใหญ่ 52 % เกิดจากไอเสียดีเซลจากการเผาไหม้ที่ไม่สมบูรณ์ , 35 % เกิดจากการเผาชีวมวลจากการเผาไหม้ในที่โล่งแจ้ง , 8% เกิดจากฝุ่นละอองทั่วไปและจากการก่อสร้าง , 4 % เกิดจากโรงงานจากปล่องระบาย และ 1 % เกิดจากดินจากบริเวณที่เป็นพื้นดิน
​อย่างไรก็ตาม กระทรวงอุตสาหกรรมไม่ได้นิ่งนอนใจได้สั่งการให้กรมโรงงานอุตสาหกรรม การนิคมอุตสาหกรรมแห่งประเทศไทย และสํานักงานอุตสาหกรรมจังหวัด เข้มงวดในการกํากับ ดูแล สถานประกอบการอุตสาหกรรม ให้ปฏิบัติตามกฎหมายอย่างเคร่งครัด โดยเฉพาะมาตรการป้องกันด้านสิ่งแวดล้อม และได้ดําเนินการส่งเจ้าหน้าที่ที่เกี่ยวข้องลงสํารวจในพื้นที่ที่มีความเสี่ยง หากพบความผิดจะดําเนินการทางกฎหมายอย่างเด็ดขาดต่อไป
​นอกจากนี้ กระทรวงอุตสาหกรรม ได้วางมาตรการป้องกันและแก้ไขปัญหาฝุ่นละอองขนาดเล็กไมครอน PM 2.5 จากภาคอุตสาหกรรม ดังนี้ 1) มาตรการป้องกันโดยให้กรมโรงงานอุตสาหกรรม การนิคมอุตสาหกรรมแห่งประเทศไทยและสํานักงานอุตสาหกรรมจังหวัดทั่วประเทศกํากับดูแลให้โรงงานระบายอากาศตามมาตรฐานที่กฎหมายกําหนดอย่างเคร่งครัด 2) มาตรการแก้ไขปัญหาโดยให้กรมโรงงานอุตสาหกรรม การนิคมอุตสาหกรรมแห่งประเทศไทย สํานักงานอุตสาหกรรมจังหวัด ตรวจสอบและเฝ้าระวังโรงงานเพื่อป้องกันการเกิดฝุ่นและมลพิษทางอากาศทั่วประเทศ 7,700 โรงงานสุ่มตรวจวัดมลพิษทางอากาศในพื้นที่เสี่ยง 12 จังหวัด (กรุงเทพฯ นนทบุรี ปทุมธานี สมุทรปราการ สมุทรสาคร นครปฐม พระนครศรีอยุธยา สระบุรี ชลบุรี ระยอง ปราจีนบุรี และราชบุรี) ซึ่งได้เริ่มดําเนินการตั้งแต่วันที่ 17 มกราคม 2562 มอบหมายให้นายบรรจง สุกรีฑา รองอธิบดีกรมโรงงานอุตสาหกรรม ประสานกับหน่วยงานที่เกี่ยวข้อง อาทิ กองบังคับการปราบปรามการกระทําความผิดเกี่ยวกับทรัพยากรธรรมชาติและสิ่งแวดล้อม สํานักงานเขตวังทองหลาง เข้าตรวจสอบโรงงานใน 2 พื้นที่ คือ เขตวังทองหลาง กรุงเทพฯ และอําเภอ ศรีราชา จังหวัดชลบุรี และได้กําชับให้โรงงานในพื้นที่ระมัดระวังในการประกอบกิจการไม่ให้เกิดมลพิษที่จะส่งผลต่อสิ่งแวดล้อม และได้สั่งการให้กองวิจัยและเตือนภัยมลพิษโรงงาน ได้เข้าตรวจวัดปล่อง หม้อไอน้ําของโรงงานในวันเสาร์ที่ 19 มกราคม 2562 เพื่อรายงานผลและ สั่งการต่อไป
​นอกจากนี้ ยังได้กําชับให้สํานักงานเศรษฐกิจอุตสาหกรรม เร่งรัดขับเคลื่อนมาตรการส่งเสริมการใช้ยานยนต์ไฟฟ้าภายในประเทศ (S-Curve) เพื่อลดการเกิดมลภาวะทางอากาศและสอดคล้องกับนโยบายของรัฐบาลในการให้สถานประกอบการอุตสาหกรรม สามารถอยู่ร่วมกับประชาชนและชุมชนในพื้นที่ ได้อย่างสมดุล และยั่งยืนต่อไป
รัฐบาลไทย-ข่าวทำเนียบรัฐบาล-12 องค์กรผู้ร่วมก่อตั้งโครงการผู้นำเพื่อการพัฒนาการศึกษาที่ยั่งยืน (CONNEXT ED) จัดการประชุมเชิงปฏิบัติการ ครั้งที่ 3
วันจันทร์ที่ 29 พฤษภาคม 2560
12 องค์กรผู้ร่วมก่อตั้งโครงการผู้นําเพื่อการพัฒนาการศึกษาที่ยั่งยืน (CONNEXT ED) จัดการประชุมเชิงปฏิบัติการ ครั้งที่ 3
หม่อมหลวงปริยดา ดิศกุล เลขานุการรัฐมนตรีว่าการกระทรวงศึกษาธิการ ในฐานะผู้แทนหัวหน้าทีมภาครัฐ โครงการสานพลังประชารัฐ ด้านการศึกษาพื้นฐานและการพัฒนาผู้นํา และเปิดการประชุมเชิงปฏิบัติการโครงการผู้นําเพื่อการพัฒนาการศึกษาที่ยั่งยืน (CONNEXT ED) ครั้งที่ 3
ซึ่งได้รับเมตตาจากพระมหาวุฒิชัย วชิรเมธี ประธานมูลนิธิวิมุตตยาลัย มาร่วมแสดงธรรมเทศนาพิเศษ หัวข้อ “เบิกบานกับการรับใช้เพื่อนมนุษย์” สะท้อนคุณค่าของการทําหน้าที่เพื่อสังคมของผู้นํารุ่นใหม่ (School Partners)
ม.ล.ปริยดา ดิศกุลกล่าวว่า การประชุมดังกล่าวมีวัตถุประสงค์เพื่อเพิ่มพูนทักษะและเสริมองค์ความรู้ที่เป็นประโยชน์อย่างต่อเนื่องให้แก่ School Partners ของ 12 องค์กรผู้ร่วมก่อตั้งโครงการ CONNEXT ED กว่า 600 คน โดยการประชุมครั้งนี้มุ่งเน้นให้ความรู้เกี่ยวกับแนวทางการนําแผนพัฒนาที่ได้รับการอนุมัติไปใช้ปฏิบัติจริงให้เกิดความสําเร็จในโรงเรียนประชารัฐทั่วประเทศ รวมถึงวิธีการใช้สื่อและอุปกรณ์ต่าง ๆ ซึ่งจะเป็นอีกหนึ่งเครื่องมือสําคัญในการส่งเสริมการศึกษาของนักเรียนในโรงเรียนประชารัฐ ตลอดจนเปิดโอกาสให้ผู้นํารุ่นใหม่ได้แลกเปลี่ยนความคิดเห็น และแบ่งปันประสบการณ์ เตรียมพร้อมก้าวเป็น "ผู้นํา" อย่างแท้จริง
โดยการประชุมครั้งนี้ มีวิทยากรผู้ทรงคุณวุฒิจากภาครัฐ ภาคเอกชน ภาคประชาสังคม ตลอดจนผู้บริหารจาก 12 องค์กรผู้ก่อตั้ง ได้แก่ บมจ.ธนาคารกรุงเทพ บมจ.เบอร์ลี่ ยุคเกอร์ กลุ่มเซ็นทรัล บมจ. ซีพี ออลล์ บมจ.เจริญโภคภัณฑ์อาหาร กลุ่มมิตรผล บมจ.ปตท. บมจ.ธนาคารไทยพาณิชย์ บมจ.ปูนซิเมนต์ไทย บมจ.ไทยเบฟเวอเรจ บมจ.ไทย ยูเนี่ยนกรุ๊ป และบมจ.ทรู คอร์ปอเรชั่นรวมทั้งอาสาสมัคร 600 คน ซึ่งได้ลงพื้นที่ช่วยโรงเรียนที่เป็นSchoolPartner คนละ 3-4 โรงเรียนกว่า 2,000 โรงเรียน เข้าร่วมงานด้วย
รัฐบาลไทย-ข่าวทำเนียบรัฐบาล-นายกรัฐมนตรีเผยการปรับค่าแรงขั้นต่ำอยู่ในขั้นตอนการหารือของคณะกรรมการ คาดเร็ว ๆ นี้ จะเสนอให้คณะรัฐมนตรีพิจารณา
วันอังคารที่ 9 มกราคม 2561
นายกรัฐมนตรีเผยการปรับค่าแรงขั้นต่ําอยู่ในขั้นตอนการหารือของคณะกรรมการ คาดเร็ว ๆ นี้ จะเสนอให้คณะรัฐมนตรีพิจารณา
นายกรัฐมนตรีเผยการปรับค่าแรงขั้นต่ําอยู่ในขั้นตอนการหารือของคณะกรรมการ คาดเร็ว ๆ นี้ จะเสนอให้คณะรัฐมนตรีพิจารณา
วันนี้ (9 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการปรับค่าแรงขั้นต่ําว่า เป็นเรื่องการพิจารณาหารือของคณะกรรมการ นายกรัฐมนตรีไม่สามารถเข้าไปก้าวก่ายการพิจารณาหารือในเรื่องดังกล่าว ทั้งนี้ หน่วยงานที่เกี่ยวข้องรับไปพิจารณาแล้ว โดยการพิจารณาปรับค่าแรงขั้นต่ํานั้น ต้องพิจารณาว่าจะทําอย่างไรจะให้ไม่ส่งผลกระทบต่อธุรกิจ ถ้าหากมีการปรับขึ้นค่าแรงจะขึ้นเท่าไหร่ โดยจะมีการพิจารณาและดําเนินการอย่างเป็นธรรม ขอให้รอฟังผลการพิจารณาหารือ ซึ่งคาดว่าเร็วๆ นี้ หน่วยงานที่เกี่ยวข้องจะเสนอเรื่องให้คณะรัฐมนตรีพิจารณา พร้อมกันนี้ นายกรัฐมนตรีกล่าวขอความร่วมมือภาคเอกชนให้ทําความเข้าใจ หากผู้ประกอบการมีความเดือนร้อน รัฐบาลพร้อมให้ความช่วยเหลือหาวิธีการดูแล โดยเฉพาะมาตราการเงินและการคลัง
---------------------------------------------
รัฐบาลไทย-ข่าวทำเนียบรัฐบาล-ปลัด พม. กำชับ จนท. เร่งช่วยเหลือเด็กหญิงวัย 8 ขวบ ครอบครัวยากจน อาศัยอยู่กับพ่อ ในห้างนาสภาพเก่าทรุดโทรม ไม่มีห้องน้ำ ไม่มีไฟฟ้า และน้ำประปาใช้ ที่ จ.กำแพงเพชร
วันพฤหัสบดีที่ 11 พฤษภาคม 2560
ปลัด พม. กําชับ จนท. เร่งช่วยเหลือเด็กหญิงวัย 8 ขวบ ครอบครัวยากจน อาศัยอยู่กับพ่อ ในห้างนาสภาพเก่าทรุดโทรม ไม่มีห้องน้ํา ไม่มีไฟฟ้า และน้ําประปาใช้ ที่ จ.กําแพงเพชร
ปลัด พม. กําชับ จนท. เร่งช่วยเหลือเด็กหญิงวัย 8 ขวบ ครอบครัวยากจน อาศัยอยู่กับพ่อ ในห้างนาสภาพเก่าทรุดโทรม ไม่มีห้องน้ํา ไม่มีไฟฟ้า และน้ําประปาใช้ ขาดแคลนอุปกรณ์การเรียน ที่ จ.กําแพงเพชร และครอบครัวผู้ด้อยโอกาสและประปัญหาทางสังคม ที่ จ.อุดรธานี
วันนี้ (11 พ.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 627/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
นายไมตรี กล่าวว่า จากกรณีเด็กหญิงวัย 8 ขวบ อาศัยอยู่เพียงลําพังกับพ่อวัย 48 ปี มีอาชีพรับจ้างทั่วไป ครอบครัวมีฐานะยากจน ทั้ง 2 ชีวิต อาศัยในห้างนาข้างป่าอ้อย สภาพเก่าทรุดโทรมใกล้ผุพัง ใช้แผ่นไวนิลและผ้าขนหนูทําผนัง ไม่มีห้องน้ํา ไม่มีไฟฟ้า และน้ําประปาใช้ อาศัยอยู่กันอย่างยากลําบาก อีกทั้ง ใกล้เวลาเปิดเทอม เด็กหญิงยังไม่มีอุปกรณ์การเรียน ไม่มีแม้แต่รองเท้าจะสวมใส่ ที่เมือง จังหวัดกําแพงเพชร นั้น ตนได้กําชับให้พัฒนาสังคมและความมั่นคงของมนุษย์จังหวัดกําแพงเพชร (พมจ.กําแพงเพชร) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือ ในเบื้องต้นตามภารกิจด้านเด็กของกระทรวงการพัฒนาสังคมฯ รวมทั้ง มอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กหญิงในระยะยาว การปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมการประกอบอาชีพเสริมแก่ผู้เป็นพ่อ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
นายไมตรี กล่าวเพิ่มเติมว่า สําหรับกรณีพบชายวัย 57 ปี ป่วยเป็นโรคต้อเนื้อ ดวงตาเริ่มมอง ไม่เห็น ต้องรับภาระเลี้ยงดูภรรยาที่ป่วยมีอาการทางประสาท ลูก 3 คน และหลานชายวัย 8 ขวบ ที่ป่วยเป็นโรค ทางสมอง มีพัฒนาการช้า ต้องอาศัยอยู่กันอย่างยากลําบากในบ้านสภาพเก่าใกล้ผุพัง เนื่องจากครอบครัวมีฐานะยากจน ที่อําเภอบ้านดุง จังหวัดอุดรธานี นั้น ตนได้กําชับให้พัฒนาสังคมและความมั่นคงของมนุษย์จังหวัดอุดรธานี (พมจ.อุดรธานี) และหน่วยงาน ที่เกี่ยวข้อง ในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวและให้การช่วยเหลือในเบื้องต้นตามภารกิจของกระทรวงการพัฒนาสังคมฯ รวมทั้ง มอบสิ่งของเครื่องใช้ที่จําเป็น อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างต่อเนื่อง การปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศญี่ปุ่น เข้าเยี่ยมคารวะนายกรัฐมนตรี
วันพุธที่ 27 มิถุนายน 2561
รัฐมนตรีว่าการกระทรวงการต่างประเทศญี่ปุ่น เข้าเยี่ยมคารวะนายกรัฐมนตรี
รัฐมนตรีว่าการกระทรวงการต่างประเทศญี่ปุ่น เข้าเยี่ยมคารวะนายกรัฐมนตรี
วันนี้ (27 มิ.ย. 61) เวลา 16.30 น. นายทะโร โคโนะ (Mr. Taro Kono) รัฐมนตรีว่าการกระทรวงการต่างประเทศญี่ปุ่น เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ในโอกาสการเยือนไทยอย่างเป็นทางการเพื่อเข้าร่วมการประชุม Conference on Cooperation among East Asian Countries for Palestinian Development (CEAPAD) ระดับรัฐมนตรี ครั้งที่ 3 โดยภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรีกล่าวสรุปสาระสําคัญดังนี้
นายกรัฐมนตรียินดีต้อนรับนายทะโร โคโนะ ในการเยือนไทยครั้งแรกในฐานะรัฐมนตรีว่าการกระทรวงการต่างประเทศ และแสดงความเสียใจต่อเหตุการณ์แผ่นดินไหวในเขตคันไซของญี่ปุ่น รัฐบาลและประชาชนไทยยินดีให้ความช่วยเหลือญี่ปุ่นในฐานะมิตรประเทศที่ใกล้ชิด
รัฐมนตรีว่าการกระทรวงการต่างประเทศญี่ปุ่นกล่าวว่าภาคเอกชนญี่ปุ่นแสดงความสนใจที่จะลงทุนในอุตสาหกรรมเป้าหมายของไทยและโครงการ EEC ซึ่งนายกรัฐมนตรีรับที่จะดูแลนักลงทุนญี่ปุ่นอย่างเต็มที่ นอกจากนี้ยังประสงค์ให้ญี่ปุ่นร่วมมือกับไทยในการพัฒนาทรัพยากรมนุษย์ต่อไป เพื่อเสริมสร้างบุคลากรด้านอาชีวศึกษา วิทยาศาสตร์ เทคโนโลยี และในสาขาอื่นๆ ที่สอดคล้องกับอุตสาหกรรมเป้าหมาย ซึ่งจะเป็นประโยชน์ต่อการลงทุนของภาคเอกชนญี่ปุ่นในไทยด้วย
โอกาสนี้ นายกรัฐมนตรีฝากความขอบคุณไปยังนายกรัฐมนตรีญี่ปุ่นที่มีสารแสดงความยินดีในการประชุม ACMECS ครั้งที่ 8 เมื่อวันที่ 15-16 มิถุนายนที่ผ่านมา ซึ่งไทยริเริ่มการจัดทําแผนแม่บท ACMECS ระยะ 5 ปี ระหว่างปี ค.ศ. 2019-2023 และขอบคุณญี่ปุ่นที่แสดงความสนใจเข้ามาเป็นประเทศหุ้นส่วนเพื่อการพัฒนาของ ACMECS ซึ่งจะช่วยสนับสนุนการดําเนินการภายใต้กรอบความร่วมมือลุ่มน้ําโขงกับญี่ปุ่น การพัฒนาอย่างยั่งยืนในอนุภูมิภาค รวมทั้งกระบวนการสร้างประชาคมอาเซียน ทั้งนี้รัฐมนตรีว่าการกระทรวงการต่างประเทศญี่ปุ่นกล่าวว่าญี่ปุ่นจะเป็นเจ้าภาพการประชุมผู้นํากรอบความร่วมมือลุ่มน้ําโขง-ญี่ปุ่น ครั้งที่ 10 ณ กรุงโตเกียว ในช่วงปลายปีนี้ และหวังว่าผู้แทนฝ่ายไทยจะเข้าร่วมการประชุมดังกล่าวด้วย
สําหรับประเด็นเรื่อง CPTPP (Comprehensive and Progressive Agreement for Trans-Pacific Partnership ) นั้น รัฐมนตรีว่าการกระทรวงการต่างประเทศญี่ปุ่นกล่าวว่า ญี่ปุ่นยินดีให้คําแนะนํา และพร้อมสนับสนุนไทยเข้าร่วม CPTPP ทั้งนี้นายกรัฐมนตรีแสดงเจตนารมณ์ของรัฐบาลไทยที่จะเข้าร่วม CPTPP โดยได้มอบหมายให้หน่วยงานที่เกี่ยวข้องทําการศึกษาเพื่อเตรียมความพร้อมต่อไป
ทั้งสองฝ่ายได้แลกเปลี่ยนความคิดเห็นเกี่ยวกับสถานการณ์ในภูมิภาค อาทิ คาบสมุทรเกาหลี และทะเลจีนใต้ ซึ่งไทยหวังว่าทุกฝ่ายที่เกี่ยวข้องจะร่วมมือกันเพื่อผลประโยชน์ของภูมิภาคและของโลก โดยไทยพร้อมให้การสนับสนุนแนวทางสันติวิธี
ก่อนจบการสนทนา นายกรัฐมนตรีได้ฝากความระลึกถึงไปยังนายชินโซ อาเบะ นายกรัฐมนตรีญี่ปุ่นด้วย
*******************
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม กำหนดจัดพิธีวางพวงมาลา ถวายราชสักการะพระบรมราชานุสาวรีย์พระบาทสมเด็จ พระจุลจอมเกล้าเจ้าอยู่หัว (รัชกาลที่ ๕) เนื่องในวันปิยมหาราช
วันพฤหัสบดีที่ 24 ตุลาคม 2562
สํานักงานปลัดกระทรวงกลาโหม กําหนดจัดพิธีวางพวงมาลา ถวายราชสักการะพระบรมราชานุสาวรีย์พระบาทสมเด็จ พระจุลจอมเกล้าเจ้าอยู่หัว (รัชกาลที่ ๕) เนื่องในวันปิยมหาราช
...
ในวันพุธที่ ๒๓ ตุลาคม ๒๕๖๒ เวลา ๐๙.๓๐ นาฬิกา สํานักงานปลัดกระทรวงกลาโหม กําหนดจัดพิธีวางพวงมาลา ถวายราชสักการะพระบรมราชานุสาวรีย์พระบาทสมเด็จ พระจุลจอมเกล้าเจ้าอยู่หัว (รัชกาลที่ ๕) เนื่องในวันปิยมหาราช เพื่อเป็นการแสดงถึงความจงรักภักดี และสํานึกในพระมหากรุณาธิคุณอย่างหาที่สุดมิได้ โดยมี พลเอก ณัฐ อินทรเจริญ ปลัดกระทรวงกลาโหม เป็นประธานในพิธี ณ อาคารสํานักงานปลัดกระทรวงกลาโหม (พื้นที่ศรีสมาน)
รัฐบาลไทย-ข่าวทำเนียบรัฐบาล-สธ.-กกท. ออกแนวทางการจัดแข่งขันกีฬาแบบจำกัดจำนวนผู้ชม ทั้งกีฬาในร่ม/กลางแจ้ง
วันพุธที่ 19 สิงหาคม 2563
สธ.-กกท. ออกแนวทางการจัดแข่งขันกีฬาแบบจํากัดจํานวนผู้ชม ทั้งกีฬาในร่ม/กลางแจ้ง
กระทรวงสาธารณสุข และการกีฬาแห่งประเทศไทย ออกแนวทางการจัดการแข่งขันกีฬาแบบจํากัดจํานวนผู้ชม ทั้งกีฬาในร่มและกีฬากลางแจ้ง ให้เจ้าหน้าที่/ กรรมการผู้ตัดสิน/ ผู้ฝึกสอน/ นักกีฬาตัวสํารอง ผู้ชมสวมหน้ากากอนามัย
กระทรวงสาธารณสุข และการกีฬาแห่งประเทศไทย ออกแนวทางการจัดการแข่งขันกีฬาแบบจํากัดจํานวนผู้ชม ทั้งกีฬาในร่มและกีฬากลางแจ้ง ให้เจ้าหน้าที่/ กรรมการผู้ตัดสิน/ ผู้ฝึกสอน/ นักกีฬาตัวสํารอง ผู้ชมสวมหน้ากากอนามัย
วันนี้ (19 สิงหาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย แถลงข่าวว่า ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ผ่อนคลายมาตรการให้จัดการแข่งขันกีฬาแบบมีผู้ชม กระทรวงสาธารณสุขและการกีฬาแห่งประเทศไทย ได้ร่วมกันกําหนดแนวทางปฏิบัติด้านสาธารณสุขเพื่อป้องกันการแพร่ระบาดของโรคโควิด 19 โดยมีการจํากัดจํานวนผู้ชมสอดคล้องกับสถานการณ์แพร่ระบาดของโรคโควิด 19 ซึ่งปัจจุบันประเทศไทยอยู่ในระดับสีเขียว คือไม่มีผู้ติดเชื้อในประเทศ แต่มีผู้ติดเชื้อที่เดินทางมาจากต่างประเทศสนามกีฬากลางแจ้งมีผู้ชมได้ไม่เกิน 25 เปอร์เซ็นต์ของความจุสนาม ส่วนสนามกีฬาในร่มมีผู้ชมได้ 15 เปอร์เซ็นต์ของความจุสนาม หากสถานการณ์ดีขึ้นอยู่ในระดับสีขาวคือมีวัคซีนป้องกันโรคแล้ว ไม่มีผู้ติดเชื้อในประเทศ แต่มีผู้ติดเชื้อมาจากต่างประเทศ จะเพิ่มจํานวนผู้ชมมากขึ้นได้
แพทย์หญิงพรรณพิมลกล่าวต่อว่า ผู้จัดการแข่งขัน ควรเปิดให้ซื้อบัตรเข้าชมล่วงหน้าระบบออนไลน์ และจะต้องจัดเตรียมสถานที่ให้พร้อม ทั้งการกําหนดทางเข้า-ออก จุดคัดกรอง จุดล้างมือ การทําความสะอาดพื้น/ ห้องน้ํา-ห้องสุขา การจัดที่นั่งชมเว้นระยะห่างตามจํานวนที่กําหนด จัดโซนนักกีฬา เจ้าหน้าที่ ผู้ชม แยกจากกัน และต้องให้เจ้าหน้าที่/ กรรมการผู้ตัดสิน/ ผู้ฝึกสอน/ นักกีฬาตัวสํารอง/ ผู้ชมทุกคนสวมหน้ากากอนามัย หากเจ้าหน้าที่ป่วยให้หยุดงานและพบแพทย์ทันที สําหรับนักกีฬาต้องผ่านการตรวจเชื้อโควิด 19 ก่อนทําการแข่งขัน สวมหน้ากากอนามัยหรือหน้ากากผ้าเมื่อเข้าบริเวณสนามกีฬา ถอดออกได้เมื่ออบอุ่นร่างกายและขณะแข่งขัน ไม่ใช้สิ่งของร่วมกัน หากมีอาการป่วยให้แจ้งโค้ช หยุดร่วมแข่งขัน และพบแพทย์ทันที
“ฝากเจ้าของ/ผู้จัดการพื้นที่ การบริหารจัดการฝูงชนที่มาชมกีฬาจํานวนมากต้องมีจุดประชาสัมพันธ์
มีทีมงานคอยกํากับ ช่วยเตือนให้ผู้ชมกลับเข้าสู่การปฏิบัติตามแนวทาง ส่วนผู้ชมขอให้ลงทะเบียนผ่านแอปพลิเคชันไทยชนะ งดเข้าชมหากมีไข้ ไอ จาม มีน้ํามูก สวมหน้ากากผ้า/หน้ากากอนามัย ล้างมือบ่อย ๆ หลีกเลี่ยงการใช้มือสัมผัสใบหน้า ตา ปาก จมูก เว้นระยะห่าง 1-2 เมตรทั้งขณะต่อแถวและนั่งชม เพื่อให้ปลอดภัยจากโรคโควิด 19” แพทย์หญิงพรรณพิมลกล่าว
รัฐบาลไทย-ข่าวทำเนียบรัฐบาล- ก.วิทย์ฯ จัดประชุมเชิงปฏิบัติการ "การพัฒนาและประยุกต์เทคโนโลยี อุตสาหกรรม 4.0 ในประเทศไทย"
วันพุธที่ 15 มีนาคม 2560
ก.วิทย์ฯ จัดประชุมเชิงปฏิบัติการ "การพัฒนาและประยุกต์เทคโนโลยี อุตสาหกรรม 4.0 ในประเทศไทย"
ก.วิทย์ฯ จัดประชุมเชิงปฏิบัติการ "การพัฒนาและประยุกต์เทคโนโลยี อุตสาหกรรม 4.0 ในประเทศไทย"
7 มีนาคม 2560/ กระทรวงวิทยาศาสตร์และเทคโนโลยีและสํานักงานที่ปรึกษาวิทยาศาสตร์และเทคโนโลยีประจําเอกอัครราชทูต ณ กรุงบรัสเซลส์ ร่วมกันจัดการประชุมเชิงปฏิบัติการ (Workshop) การพัฒนาและประยุกต์เทคโนโลยี อุตสาหกรรม 4.0 ในประเทศไทย โดยผู้เชี่ยวชาญวิชาชีพไทยในภูมิภาคยุโรป ณ สํานักงานปลัดกระทรวงวิทยาศาสตร์และเทคโนโลยี โดยมี นายสมชาย เทียมบุญประเสริฐ รองปลัดกระทรวงวิทยาศาสตร์เทคโนโลยี เป็นประธานกล่าวเปิดงาน
นายสมชาย กล่าวว่า สํานักงานที่ปรึกษาวิทยาศาสตร์ฯ ที่บรัสเซลล์ และ ATPER นับว่าเป็นองค์กรที่สําคัญในการนําองค์ความรู้และวิทยาการที่ทันสมัยจากต่างประเทศมาถ่ายทอดให้กับหน่วยงานทั้งภาครัฐและภาคเอกชนของไทย เนื่องจากมีการติดต่อทํางานร่วมกับนักวิทยาศาสตร์ ผู้เชี่ยวชาญในประเทศยุโรปอย่างใกล้ชิด ทําให้ทราบถึงความก้าวหน้าด้านวิทยาศาสตร์ เทคโนโลยีและนวัตกรรมของประเทศต่างๆในยุโรป ซึ่งล้วนมีการพัฒนาด้านวิทยาศาสตร์ก้าวไกล เช่น เยอรมนี เป็นประเทศที่มีการดําเนินการปรับเปลี่ยนจากอุตสาหกรรม 3.0 ไปเป็น 4.0 ด้วยการพัฒนาซอฟแวร์เพื่อช่วยกําหนดกระบวนการและแผนที่นําทางของแต่ละโรงงานอุตสาหกรรมว่าควรจะปรับเปลี่ยนอะไรและเมื่อใด มีหน่วยงานที่จัดตั้งขึ้นเพื่อขับเคลื่อนนโยบาย SMEs 4.0 ของประเทศ เช่น ศูนย์ความสามารถด้านดาร์มสตัดท์
นอกจากนี้ การประชุมดังกล่าวยังเป็นการร่วมกันริเริ่มโครงการพัฒนาเทคโนโลยีอุตสาหกรรม 4.0ของไทยในด้านที่มีศักยภาพ ซึ่งอาจจะนําไปสู่การสร้างความร่วมมือระหว่างไทยและประเทศในยุโรป ในการเชื่อมโยงภาคส่วนที่เกี่ยวข้องทั้งภาครัฐ ภาคเอกขนและภาคการศึกษา เพื่อร่วมกําหนดแนวทางการพัฒนาและเตรียมความพร้อมสู่อุตสาหกรรม 4.0
ข่าวโดย : นางสาวชลธิชา แสงเทียนสุวรรณ
ภาพข่าวและวีดิโอ : นายธนฉัตร มาลาเจริญ, นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
Tel. 02 333 3727-3732 โทรสาร 02 333 3834
E-Mail :pr@most.go.th
สอบถามข้อมูลเพิ่มเติมโทร Call Center 1313
รัฐบาลไทย-ข่าวทำเนียบรัฐบาล-สธ.จ.พังงา  จับมือ ทัพเรือพังงา ดูแลนักท่องเที่ยวปีละกว่า 5 ล้านคน
วันอาทิตย์ที่ 10 มีนาคม 2562
สธ.จ.พังงา  จับมือ ทัพเรือพังงา ดูแลนักท่องเที่ยวปีละกว่า 5 ล้านคน
สาธารณสุขจังหวัดพังงาจับมือกองทัพเรือ ปล่อยชุดปฏิบัติการด้านการแพทย์และสาธารณสุขเพื่อช่วยเหลือและดูแลนักท่องเที่ยว ณ หมู่เกาะสุรินทร์ และหมู่เกาะสิมิลัน สามารถช่วยรอดชีวิตได้กว่า 7 คน
สาธารณสุขจังหวัดพังงาจับมือกองทัพเรือ ปล่อยชุดปฏิบัติการด้านการแพทย์และสาธารณสุขเพื่อช่วยเหลือและดูแลนักท่องเที่ยว ณ หมู่เกาะสุรินทร์ และหมู่เกาะสิมิลัน สามารถช่วยรอดชีวิตได้กว่า 7 คน
นายแพทย์พิทักษ์พล บุณยมาลิก ผู้ตรวจราชการกระทรวงสาธารณสุข เขตสุขภาพที่ 11 ให้สัมภาษณ์ว่า สํานักงานสาธารณสุขจังหวัดพังงา ร่วมกับฐานทัพเรือพังงา ทัพเรือภาคที่ 3 อุทยานแห่งชาติหมู่เกาะสุรินทร์และหมู่เกาะสิมิลัน ได้จัดทีมปฏิบัติการด้านการแพทย์และสาธารณสุขเพื่อดูแลและช่วยเหลือนักท่องเที่ยว ณ บริเวณหมู่เกาะสุรินทร์และหมู่เกาะสิมิลัน อําเภอคุระบุรี จังหวัดพังงา ซึ่งเป็นการบูรณาการทุกภาคส่วน ทั้งหน่วยแพทย์ พยาบาล จากหน่วยบริการเครือข่ายสํานักงานสาธารณสุขจังหวัด ฐานทัพเรือ อุทยานแห่งชาติ ภาคเอกชน และผู้ประกอบการ เพื่อสร้างความมั่นใจให้แก่นักท่องเที่ยวทั้งชาวไทยและต่างประเทศ รวมทั้งผู้ปฏิบัติงานบนพื้นที่เกาะทั้งสองแห่ง โดยนายศิริพัฒ พัฒกุล ผู้ว่าราชการจังหวัดพังงาเป็นประธานปล่อยตัวชุดปฏิบัติการด้านการแพทย์และสาธารณสุขเพื่อช่วยเหลือนักท่องเที่ยว พร้อมมอบถุงยังชีพให้แก่เจ้าหน้าที่ชุดปฏิบัติงาน ณ บริเวณฐานทัพเรือพังงา เมื่อวันที่ 6 มีนาคมที่ผ่านมา
นายแพทย์นเรศฤทธิ์ ขัดธะสีมา นายแพทย์สาธารณสุขจังหวัดพังงา กล่าวว่า แผนปฏิบัติการด้านสาธารณสุขทางทะเลของจังหวัดพังงา มีกิจกรรมหลักคือการจัดตั้งหน่วยบริการทางการแพทย์ฉุกเฉินในพื้นที่อุทยานแห่งชาติทางทะเล/เกาะที่สําคัญ แบ่งเป็น 3 ระดับ ดังนี้ ระดับที่ 1 มีระบบการช่วยเหลือ ณ จุดเกิดเหตุ คือการส่งทีมแพทย์ พยาบาล ณ พื้นที่เกาะ มีแนวทางการส่งต่อที่เหมาะสม การอบรมอาสาสมัครกู้ชีพ กู้ภัย ระดับที่ 2 มีระบบการแจ้งเหตุจากจุดเกิดเหตุที่มีประสิทธิภาพและมีศูนย์สั่งการและระบบสั่งการทางการแพทย์ที่ตอบสนองได้และสามารถเชื่อมโยงกับศูนย์ระดับภาคใต้ ระดับที่ 3 สามารถประสานงานหน่วยงานที่มีศักยภาพในการจัดระบบทางการแพทย์ทางทะเลในรูปแบบบริการได้และมีระบบป้องกันไม่ให้เกิดเหตุหรือระบบแจ้งเตือน ณ จุดเกิดเหตุ
ทั้งนี้ ฤดูกาลท่องเที่ยวเริ่มตั้งแต่ตุลาคม - พฤษภาคม และช่วงไฮซีซันในเดือนธันวาคม - เมษายนในปี 2561 จังหวัดพังงามีนักท่องเที่ยว 4.7 ล้านคน สร้างมูลค่ารายได้ราว 51.9 ล้านบาท ตั้งแต่ดําเนินการเรือพยาบาลดูแลนักท่องเที่ยวกว่า 30 คน สามารถช่วยเหลือผู้ป่วยกลุ่มเสี่ยงสูงที่อาจเสียชีวิตหากไม่ได้รับการดูแลและส่งต่ออย่างรวดเร็วเป็นระบบกว่า 7 คน
************************* 10 มีนาคม 2562